stanford-oval/wikipedia huggingface dataset:
Bohumil Golián

| Mitalit> Maa:   Tšekkoslovakia.Miesten lentopallo. Olympialaiset  | Mitalit> Maa:   Tšekkoslovakia.Miesten lentopallo. Olympialaiset  | Mitalit> Maa:   Tšekkoslovakia.Miesten lentopallo. Olympialaiset  | Maa:   Tšekkoslovakia> Miesten lentopallo. |
| --- | --- | --- | --- |
|  Hopeaa | Tokio 1964 | lentopallo |  |
|  Pronssia | México 1968 | lentopallo |  |
| MM-kilpailut  | MM-kilpailut  | MM-kilpailut  |  |
|  Kultaa | Ranska 1956 | lentopallo |  |
|  Kultaa | Tšekkoslovakia 1966 | lentopallo |  |
|  Hopeaa | Brasilia 1960 | lentopallo |  |
|  Hopeaa | Neuvostoliitto 1962 | lentopallo |  |
Bohumil Golián (25. maaliskuuta 1931 Moštenica, Tšekkoslovakia – 11. tammikuuta 2012 Bratislava, Slovakia) oli Tšekkoslovakiaa urheilu-urallaan edustanut lentopalloilija, olympiamitalisti ja maailmanmestari.
Golián saavutti Tšekkoslovakian joukkueessa olympiahopeaa Tokiossa 1964 ja -pronssia Méxicossa 1968. Maailmanmestaruuteen Tšekkoslovakia ja Golián ylsivät 1956 ja 1966.
Golián kuoli 80-vuotiaana 11. tammikuuta 2012. Hänen perheeseensä kuuluivat vaimo, poika ja tytär.
Charles Gibson

Charles Gibson voi viitata muun muassa näihin:
Charles Gibson, yhdysvaltalainen uutisankkuri
Charles Dana Gibson, yhdysvaltalainen taiteilija ja kuvittaja
Charles Gibson, yhdysvaltalainen erikoistehosteartisti
Charles Gibson, australialaisen W. R. Olsonin käyttämä kirjailijanimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charles Gibson”, voi hakea sivunnimihaulla, laajalla sivunnimihaulla tai tekstihaulla.
Brian K. Vaughan

Brian K. Vaughan New York Comic Conissa 2012.
Brian K. Vaughan (s. 1976) on yhdysvaltalainen televisio- ja sarjakuvakäsikirjoittaja. Hän on käsikirjoittanut lukuisia sarjakuvia sekä televisiosarjoja Lost ja Under the Dome.
Ura

Vaughan on kotoisin Clevelandin seudulta Ohiosta. Valmistuttuaan high schoolista vuonna 1994 hän hakeutui New Yorkin yliopistoon opiskelemaan elokuvaa. Opintojensa aikana hän osallistui Marvel Comics -kustantamon aloitteleville sarjakuvakäsikirjoittajille suunnattuun ”Stan-hattan-projektiin”, minkä seurauksena hän alkoi saada alan töitä. Hän käsikirjoitti tarinoita niin Marvelille, DC:lle kuin Dark Horsellekin.
Vaughan ryhtyi pian kirjoittamaan myös itse luomistaan hahmoista, joiden oikeudet säilyivät hänellä. Esimerkiksi Y: The Last Man (2002–2008) on post-apokalyptinen tarina miehestä, joka ainoana selviää kaikkien nisäkäslajien urosyksilöiden yhtäkkisestä kuolemasta, Ex Machina (2004–2010) kertoo entisestä supersankarista, joka nousee New Yorkin pormestariksi syyskuun 11. päivän terroritekojen jälkimainingeissa, ja Pride of Baghdad (2006) kertoo leijonalaumasta, joka pakenee irakilaisesta eläintarhasta Irakin sodan alettua.
Y: The Last Manin vakuuttamina Damon Lindelof ja Carlton Cuse pyysivät Vaughania liittymään Lostin käsikirjoittajiin, vaikka hänellä ei ollut aiempaa kokemusta televisiokäsikirjoittamisesta. Ensimmäinen hänen käsikirjoittamansa jakso (yhdessä Jeff Pinknerin kanssa) oli kolmannen tuotantokauden huhtikuussa 2007 esitetty 17. jakso ”Pattitilanne”. Hän oli mukana sarjan viidenteen kauteen saakka.
Vuonna 2011 Vaughan valittiin kehittämään televisiosarjaa Stephen Kingin romaanista Kuvun alla. Under the Dome alkoi CBS:llä kesäkuussa 2013. Käsikirjoittajana ja vastaavana tuottajana toiminut Vaughan päätti lähteä sarjasta ensimmäisen tuotantokauden jälkeen, mutta hän osallistui vielä toisen kauden juonenkaaren suunnitteluun.
Vuonna 2012 Vaughan aloitti uuden sarjakuvan nimeltä Saga. Tähtien sodan – ja Vaughanin oman vanhemmuuden – innoittamassa scifi-tarinassa kahta keskenään sodassa olevaa lajia edustava pariskunta yrittää paeta ainaista sotaa vastasyntyneen tyttärensä kanssa.
Aiheesta muualla

Brian K. Vaughan Internet Movie Databasessa. (englanniksi)
Campania-vaihe

| Liitukauden jako> kausi | Liitukauden jako> epookki | Liitukauden jako> vaihe | Liitukauden jako> ikä (mvs) |  |
| --- | --- | --- | --- | --- |
| Paleogeeni | Paleoseeni | Dania | nuorempi |  |
| Liitu | myöhäis | Maastricht | 66,0–72,1 |  |
| Liitu | myöhäis | Campania | 72,1–83,6 |  |
| Liitu | myöhäis | Santonum | 83,6–86,3 |  |
| Liitu | myöhäis | Coniacum | 86,3–89,8 |  |
| Liitu | myöhäis | Turonia | 89,8–93,9 |  |
| Liitu | myöhäis | Cenomanum | 93,9–100,5 |  |
| Liitu | varhais | Alba | 100,5–~113,0 |  |
| Liitu | varhais | Apt | ~113,0–~125,0 |  |
| Liitu | varhais | Barrême | ~125,0–~129,4 |  |
| Liitu | varhais | Hauterive | ~129,4–~132,9 |  |
| Liitu | varhais | Valangin | ~132,9–~139,8 |  |
| Liitu | varhais | Berrias | ~139,8–~145,0 |  |
| Jura | myöhäis | Tithonos | vanhempi |  |
Liitukauden jako ICS:n mukaan tammikuussa 2013.
Campania-vaihe (engl. Campanian) oli myöhäisliitukauden keskivaihe, joka kesti noin 13 miljoonaa vuotta. Se oli 83,5 ± 0,7 – 70,6 ± 0,6 miljoonaa vuotta sitten. Kautta luonnehti ilmaston yleinen viileneminen ja merien pinnan yleinen lasku. Sekä lämpötila että meren pinta vaihtelivat kuitenkin melkoisesti. Kausi on nimetty lounaisranskalaisen Charenten alueen Champagnen kylän ympäristön (lat.   Campania) mukaan.
Campanian eläimistöä

Euoplocephalus
Hesperornis
Chlamydoselachus (hai)
Protoceratops
Edmontosaurus
Prosaurolophus
Elasmosaurus
Quetzalcoatlus
Saltasaurus
Bambiraptor
Citipati
Velociraptor
Campania-luokka

| Campania-luokka |
| --- | --- |


Tekniset tiedot
Uppouma:  2 483 t (normaali) 3 187 t (kuormattu)
Pituus:  83,0 m (kokonaispituus)
Leveys:  12,7 m
Syväys:  5,0 m
Koneteho:  5 001 ihp
Nopeus:  15,7 solmua
Miehistöä:  204
Aseistus
Meritorjunta:  6 × 152 mm/40 -tykkiä 2 × 76 mm/40 -tykkiä 2 × 47 mm/50 -tykkiä 2 × konekivääriä
Ilmatorjunta:  3 × 76 mm/40 -ilmatorjuntatykkiä
Campania-luokka oli Italian kuninkaallisen laivaston kahden 1900-luvun alussa valmistetun panssarikansiristeilijän muodostama alusluokka.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Campania | Regio Cantiere di Castellammare di Stabia, Castellammare di Stabia | 9. elokuuta 1913 | 23. heinäkuuta 1914 | 18. huhtikuuta 1917 | poistettu alusluettelosta 11. maaliskuuta 1937 |
| RN Basilicata | Castellammare di Stabia | 9. elokuuta 1913 | 23. heinäkuuta 1914 | 1. elokuuta 1917 | uponnut 13. elokuuta 1919 |
Brick & Lace

Brick & Lace on Jamaikalta kotoisin oleva sisaruksista koostuva duo, joka laulaa R&B-tyyppistä musiikkia. Sisarten nimet ovat Nyanda ja Nailah Thourbourne.
Brick & Lacen vuonna 2007 julkaistulta debyyttialbumilta Love Is Wicked julkaistiin singlet ”Get That Clear (Hold Up)”, ”Love Is Wicked”, ”Never, Never”, ”Take Me Back” sekä ”Bad To Di Bone”.
Sisarukset vierailivat ensimmäistä kertaa Suomessa 24. huhtikuuta 2008. Keikat olivat Joensuun Nightissa ja Lahden Divassa.
Diskografia > Albumit

Love Is Wicked (2007)
Diskografia > Singlet

”Love Is Wicked” (2007)
”Never, Never” (2008)
”Take Me Back” (2008)
”Bad to Di Bone” (2009)
Aiheesta muualla

Viralliset kotisivut
Carroll Morgan

Carroll Morgan (3. lokakuuta 1947 Antigonish, Nova Scotia – 20. kesäkuuta 2018) oli raskaansarjan nyrkkeilijä Kanadasta. Hän edusti 1972 kesäolympialaisen isänmaatansa Münchenissä, Länsi-Saksassa. Siellä Ruotsia edustava pronssimitalisti Hasse Thomsén voitti hänet neljännesvälierissä.
Carroll Morgan koulutti ihmisiä kaupungissa, jossa hän asui. Vuoden 1972 olympiakisoissa hänet arvioitiin olympialaisten lopussa neljänneksi parhaaksi nyrkkeilijäksi.
Bukatšatša

Bukatšatša
Bukatšatša (ven. Букача́ча) on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Agita-joen varrella 75 kilometriä Tšernyševskistä pohjoiseen. Taajamassa on Siperian rautatieltä Tšernyševskissä haarautuvan sivuradan pääteasema. Asukkaita on 2 800 henkeä (vuonna 2009).
Paikkakunnan ovat perustaneet Kalugan läänistä muuttaneet uudisasukkaat vuonna 1911. 1800-luvun lopussa evenkit löysivät seudulta kivihiiliesiintymän, jota alettiin hyödyntää vuonna 1916. Vuonna 1930 otettiin käyttöön Bukatšatšan kivihiilikaivos. Vuonna 1932 sinne rakennettiin rautatie ja vuonna 1938 Bukatšatša sai kaupunkimaisen taajaman statuksen. Vuosina 1938–1942 kaivoksen yhteydessä toimi Gulag-järjestelmään kuulunut vankileiri.
Kaivos suljettiin kesällä 1997 tapahtuneen tulipalon jälkeen. Nykyään Bukatšatšassa toimii ompelimo. Taajamassa on kaksi keskikoulua ja lasten luomistyön keskus.
Aiheesta muualla

Bukatšatša Taka-Baikalian tietosanakirjassa (venäjäksi)
Carroll A. Campbell

Carroll A. Campbell
Carroll Ashmore Campbell, Jr. (24. heinäkuuta 1940 – 7. joulukuuta 2005) oli yhdysvaltalainen republikaanisen puolueen poliitikko. Hän syntyi Greenvillessä ja toimi Etelä-Carolinan osavaltion 112. kuvernöörinä vuosina 1987–1995.
Campbell istui Etelä-Carolinan edustajainhuoneessa 1970–1974 sekä senaatissa 1976–1978 ja Yhdysvaltain edustajainhuoneessa Etelä-Carolinan neljännestä vaalipiiristä 1979–1987.
Campbell ilmoitti lokakuussa 2001 sairastuneensa Alzheimerin tautiin. Hän päätyi sairauden loppuvaiheissa laitoshoitoon ja kuoli Etelä-Carolinassa 65-vuotiaana.
Blue Sky Studios

| Blue Sky Studios |
| --- | --- |

Perustettu:  22. helmikuuta 1987
Lakkautettu:  7. huhtikuuta 2021
Kotipaikka:  Greenwich, Connecticut, Yhdysvallat
Tuotteet:  Animaatioelokuvat
Henkilöstö:  450 (2021)
Emoyhtiö:  20th Century Animation
Kotisivu:  blueskystudios.com
Infobox OKVirheellinen NIMI-arvo: 
Blue Sky Studios oli vuonna 1987 perustettu yhdysvaltalainen elokuva- ja tietokoneanimaatiostudio. Yhtiön omia tuotantoja ovat animaatioelokuvat Ice Age – jäätikön sankarit (2002), Robots (2005), Ice Age 2 – Jäätikkö sulaa (2006), Horton (2008), Ice Age 3: Dinosaurusten aika (2009), Rio (2011), Ice Age 4: Mannerten mullistus (2012), Salainen valtakunta (2013), Rio 2 (2014), Tenavat-elokuva (2015), Ice Age 5: Törmäyskurssilla (2016), Ferdinand (2017) ja Vakoojat valepuvuissa (2019). Näiden lisäksi yhtiö teki animaatioita elokuviin kuten Fight Club (1999) ja Alien – ylösnousemus (1997).
Helmikuussa 2021 Disney ilmoitti sulkevansa Blue Sky Studiosin saman vuoden huhtikuussa.
Elokuvat

| # | Otsikko | Ensi-ilta |
| --- | --- | --- |
| 1 | Ice Age | 15. maaliskuuta 2002 |
| 2 | Robots | 11. maaliskuuta 2005 |
| 3 | Ice Age 2 | 31. maaliskuuta 2006 |
| 4 | Horton | 14. maaliskuuta 2008 |
| 5 | Ice Age 3: Dinosaurusten aika | 1. heinäkuuta 2009 |
| 6 | Rio | 15. huhtikuuta 2011 |
| 7 | Ice Age 4: Mannerten mullistus | 13. heinäkuuta 2012 |
| 8 | Salainen valtakunta | 24. toukokuuta 2013 |
| 9 | Rio 2 | 11. huhtikuuta 2014 |
| 10 | Tenavat-elokuva | 6. marraskuuta 2015 |
| 11 | Ice Age 5: Törmäyskurssilla | 22. heinäkuuta 2016 |
| 12 | Ferdinand | 15. joulukuuta 2017 |
| 13 | Vakoojat valepuvuissa | 25. joulukuuta 2019 |
Aiheesta muualla

Blue Sky Studios Internet Movie Databasessa (englanniksi)
Blue Sky Studios Elonetissä
Blue Sky Studios
| --- | --- |
Pitkät elokuvat: Ice Age – jäätikön sankarit (2002) •  Robots (2005) •  Ice Age 2 – Jäätikkö sulaa (2006) •  Horton (2008) •  Ice Age 3: Dinosaurusten aika (2009) •  Rio (2011) •  Ice Age 4: Mannerten mullistus (2012) •  Salainen valtakunta (2013) •  Rio 2 (2014) •  Tenavat-elokuva (2015) •  Ice Age 5: Törmäyskurssilla (2016) •  Ferdinand (2017) •  Vakoojat valepuvuissa (2019) 
Lyhytelokuvat: Bunny (1998) •  Gone Nutty (2002) •  Aunt Fanny's Tour of Booty (2005) •  No Time for Nuts (2006) •  Surviving Sid (2008) •  Scrat's Continental Crack-up (2010) 
Osuudet muissa elokuvissa: Joen kämppä (1996) •  Henkimaailman hommia (1997) •   Alien – ylösnousemus (1997) •  Star Trek – kapina (1998) •  Jeesuksen poika (1999) •  Titan A.E. (2000)
Bryant Gumbel

| Bryant Gumbel |
| --- | --- |

Henkilötiedot
Syntynyt: 29. syyskuuta 1948 (ikä 76) New Orleans, Louisiana, Yhdysvallat
Kansalaisuus:   Yhdysvallat
Ammatti:  toimittaja
Vanhemmat:  Rhea Alice Richard Dunbar Gumbel
Puoliso:  June Baranco (1973–2001) Hilary Quinlan (2002–)
Lapset:  2
Muut tiedot
Aktiivisena:  1972–
Bryant Charles Gumbel (s. 29. syyskuuta 1948 New Orleans, Louisiana) on yhdysvaltalainen televisiotoimittaja. Hän on tehnyt suuren osan urastaan NBC-televisiokanavan palveluksessa.
Ura

Gumbel syntyi nelilapsisen perheen esikoiseksi New Orleansissa ja varttui Chicagossa. Hän valmistui Maine’s Bates Collegesta 1970. Gumbel työskenteli NBC-televisiokanavan urheilutoimittajana 1975–1982, minkä jälkeen hän siirtyi NBC:n The Today Show'n toimittajaksi. Hänen juontajaparinaan oli ensin Jane Pauley ja tuonnempana Katie Couric.
Gumbel jätti The Today Show'n 1997. Hän työskenteli CBS-yhtiön palveluksessa vuoteen 2002. Hän on juontanut myös ohjelmaa Real Sports with Bryant Gumbel ja hänet on palkittu lukuisia kertoja.
Aiheesta muualla

Kuvia tai muita tiedostoja aiheesta Bryant Gumbel Wikimedia Commonsissa
Blue System

| Blue System |
| --- | --- |


Tiedot
Toiminnassa:  1987–1997
Tyylilaji:  Synthpop (1987–1993) Europop, Eurodance
Kotipaikka:   Berliini, Saksa
Laulukieli:  englanti
Jäsenet:  Dieter Bohlen, laulu, kitara, koskettimet  
Levy-yhtiö:  BMG  
Blue System oli saksalaisen Dieter Bohlenin vuonna 1987 perustama yhtye.
Modern Talking -yhtyeen kautta maineeseen nousseen säveltäjä-tuottaja Dieter Bohlenin tiet erkanivat yhtyeen laulusolistin Thomas Andersin kanssa vuonna 1987. Samalla hän aloitti oman sooloprojektinsa Blue System, jossa ei ollut muita vakituisia virallisia jäseniä. Samana vuonna hän tuotti kaksi Modern Talkingin albumia, Romantic Warriors ja In the Garden of Venus, sekä C. C. Catchin albumin, Like a Hurricane. Bohlen kirjoitti ja sanoitti näille albumeille kappaleet, ja lisäksi ensimmäinen Blue System -single ”Sorry Little Sarah” ilmestyi saman vuoden keväällä ja pian sen jälkeen ensimmäinen albumi Walking on a Rainbow.
Blue System jatkoi osaksi tyylillisesti siitä mihin Modern Talking jäi viimeisellä albumillaan, mutta musiikissa oli jo projektin alkutaipaleella paljon vaikutteita uudenlaisesta soundistaselvennä. Bohlen tuotti myös musiikkityylilleen epätyypillisiä ja kokeellisia kappaleita. Esimerkkeinä tästä voidaan mainita kappaleet "Titanic 650604" Body Heat -albumilta, sekä "Save Me" albumilta Twilight. Varsinkin Itä-Euroopan diskoissa Blue Systemin musiikki oli suosittua, myös silloisessa Neuvostoliitossa, missä Blue System esiintyi vuoden 1990 syksyllä.
Kymmenessä vuodessa Bohlen tuotti Blue Systemin nimellä 13 albumia ja lukuisia hittisinglejä. Suurin musiikillinen muutos tapahtui kuitenkin vuonna 1994, Blue Systemin siirtyessä tuolloin suosiossa olleeseen eurodance-musiikkiin. Tällä linjalla jatkettiin vuoteen 1997 asti, jolloin ilmestyi Blue Systemin viimeinen albumi, Here I Am. Levy oli Blue Systemin albumeista vähiten suosittu, ja samana vuonna Blue System alkoikin kuihtua. Seuraavana vuonna Modern Talking herätettiin uudelleen menestyksekkäästi henkiin, ja Bohlen lopetti Blue Systemin.
Singlet

Sorry Little Sarah (1987)
My Bed Is Too Big (1988)
Under My Skin (1988)
Silent Water (1988)
Love Suite (1989)
Magic Symphony (1989)
Love Me on the Rocks (1989)
48 Hours (1990)
Love Is Such a Lonely Sword (1990)
When Sarah Smiles (1990)
Lucifer (1991)
Testamente D’Amelia (1991)
Déjà Vu (1991)
It’s All Over (1991)
Romeo & Juliet (1992)
I Will Survive (1992)
History (1993)
Operator (1993)
6 Years – 6 Nights (1994)
That’s Love (1994)
Dr. Mabuse (1994)
Laila (1995)
Body to Body (1996)
For the Children (1996)
Only With You (1996)
Love Will Drive Me Crazy (1997)
Anything (1997)
Albumit

Walking on a Rainbow (1987)
Body Heat (1988)
Twilight (1989)
Obsession (1990)
Seeds of Heaven (1991)
Déjà Vu (1991)
Hello America (1992)
Backstreet Dreams (1993)
21st Century (1994)
X – Ten (1994)
Forever Blue (1995)
Body to Body (1996)
Here I Am (1997)
Carroll Shelby

Carroll Shelby vuonna 2007.
Carroll Hall Shelby (11. tammikuuta 1923 – 10. toukokuuta 2012) oli yhdysvaltalainen kilpa-autoilija ja kilpa-autojen suunnittelija.
Shelby vaikutti yli 50 vuoden ajan autokilpailemiseen ja -suunnitteluun. Hän aloitti uransa 1950-luvulla kilpaillen Cad-Allardin, Aston Martinin ja Maseratin tiimeissä. Hän teki yli 16 nopeusennätystä näinä vuosina. Shelby voitti yhdessä Roy Salvadorin kanssa Le Mansin 24 tunnin kilpailun vuonna 1959 Aston Martinilla. Hän voitti Mount Washington Hillclimb Auto Racing -kilpailun vuonna 1956 tehden uuden nopeusennätyksen. Hän osallistui kahdeksaan F1-osakilpailuun kausilla 1958–1959. Hän oli parhaimmillaan neljäs Italian GP:ssä 1958 yhdessä Masten Gregoryn kanssa, mutta kumpikaan ei saavuttanut pisteitä johtuen jaetusta ajosta.
Shelby perusti oman Shelby-American yrityksen vuonna 1959 lopetettuaan kilpailemisen. Hän rakensi ja suunnitteli yrityksessään kuuluisia ”Cobra”-autoja joissa oli Fordin moottorit. Hän suunnitteli autoja myös Dodge ja Oldsmobile yrityksille, joista muistettavin on Dodge Viper. Vuonna 2003 Shelby siirtyi Fordin tekniseksi neuvonantajaksi uuteen Ford GT -projektiin.
Shelby valittiin vuoden 1991 International Motorsports Hall of Fame‎en ja Amerikan Moottoriurheilun Hall of Fameen vuonna 1992.
Shelbylle tehtiin sydämensiirto vuonna 1990 ja munuaisensiirto 1996. Hän menehtyi keuhkokuumeeseen 10. toukokuuta 2012.
Carroll Baker

Carroll Baker vuonna 1961.
Carroll Baker elokuvan Nukkevaimo trailerissa.
Carroll Baker (s. 28. toukokuuta 1931) on yhdysvaltalainen näyttelijä ja 1960-luvun seksisymboli. Hän voitti vuonna 1957 Golden Globe -palkinnon ("lupaavin tulokas") ja on ollut ehdolla Oscar-palkinnon saajaksi. Hänellä on puolalaisia sukujuuria.
Baker syntyi Johnstownissa, Pennsylvaniassa. Hän toimi alun perin taikurin avustajana ja sai ensimmäisen elokuvaroolinsa vuonna 1953. Hän esiintyi noihin aikoihin myös televisiomainoksissa ja opiskeli Actors Studiolla. Hänellä oli merkittävä rooli Elia Kazanin Nukkevaimossa ja George Stevensin Jättiläisessä, molemmat vuodelta 1956.
Bakerin muiden tunnettujen esiintymisten joukkoon lukeutuvat roolit elokuvissa Suuri maa (1958), Taivaan viha (1959) ja Hämärän kuja (1961). Baker teki rooleja niin draamassa, rakkauselokuvissa kuin lännenelokuvissa. Hän on esiintynyt myös Broadwaylla. Hänen tyttärensä Blanche Baker on myös tunnettu näyttelijä.
Bakerin ura on jatkunut myöhemmille vuosikymmenille. Hän näytteli murhatusta malli Dorothy Strattenista tehdyssä elokuvassa Star 80 Dorothyn äidin roolin vuonna 1983. Vuonna 1990 hänellä oli rooli Lastentarhan kytässä. Hänellä on tähti Hollywood Walk of Famella. Hänellä on ollut kolme avioliittoa, ja häneltä on ilmestynyt kolme kirjaa:
Baby Doll, An Autobiography (1983)
A Roman Tale (1985)
To Africa, With Love (1985)
Wikimedia Commonsissa on kuvia tai muita tiedostoja aiheesta .
Cameron Earl

Cameron Earl (1923 Sculcoates, Yorkshire – 18. kesäkuuta 1952 Nuneaton, Warwickshire) oli brittiläinen insinööri. Toisen maailmansodan jälkeen hänet lähetettiin Saksaan opiskelemaan saksalaisten 1930-luvun Grand Prix-autojen tuotantoa. Hän kirjoitti raportin haastattelemistaan Mercedes Benzin ja Auto Unionin suunnittelijoista ja autojen sinikopioista huhti-toukokuussa 1947 ja raportti päätyi myöhemmin brittiläisille moottorisuunnittelijoille. Earl kuoli vuonna 1952 kun hänen testaamansa ERA:n auto kääntyi ympäri Motor Industry Research Associationin testiradalla. Earl kuoli myöhemmin sairaalassa kallonmurtumaan 29-vuotiaana. Earl on epävirallisesti ensimmäinen F1-turmassa kuollut kuljettaja.
Bukavu

| Bukavu vuoteen 1966 Costermansville/Costermansstad |
| --- | --- |
 Place de l'independance
 Bukavu
 Koordinaatit: 2°30′S, 28°52′E 
Valtio:   Kongon demokraattinen tasavalta
Provinssi:  Sud-Kivu
Perustettu:  1901
Väkiluku (2004):  472 000
Aikavyöhyke:  UTC+2
Infobox OKVirheellinen NIMI-arvo: 
Bukavu on kaupunki Kongon demokraattisessa tasavallassa. Se sijaitsee Kivujärven rannalla ja on Sud-Kivun provinssin pääkaupunki.
Belgialaiset perustivat Costermansvillen vuonna 1901. Nimi muutettiin Bukavuksi vuonna 1966.
Bukavussa on lentokenttä, hyvät tieyhteydet eri suuntiin ja satama Kivujärven rannalla, josta kulkee vuosittain yli sata tonnia rahtia. Kaupungissa toimii useita yliopistoja, muun muassa Bukavun katolinen yliopisto.
Vuonna 2004 kaupungissa oli noin 472 000 asukasta.
Bukavun kaupungintalo
Aiheesta muualla

Kuvia tai muita tiedostoja aiheesta Bukavu Wikimedia Commonsissa
Cameron Humphreys

Cameron Humphreys Rotherham Unitedin ottelussa West Bromwich Albionia vastaan pitkäperjantaina 2023.
Cameron Lisceous Humphreys-Grant (s. 22. elokuuta 1998 Manchester) on englantilainen jalkapalloilija, pelipaikaltaan keskuspuolustaja. Hän edustaa Englannin mestaruussarjassa pelaavaa Rotherham Unitedia. Hän on pelannut pääsarjatasolla Belgiassa Zulte Waregemin joukkueessa ja edustanut Englantia nuorisomaajoukkueissa.
Humphreys pelasi Manchester Cityn juniori- ja reservijoukkueissa. Hän pääsi pelaamaan Cityn edustusjoukkueessa vain muutamaksi minuutiksi kahdessa FA Cupin ottelussa alkuvuonna 2016, vastustajina Aston Villa ja Chelsea. Hän siirtyi kesällä 2019 belgialaisseura Zulte Waregemiin, jossa hän viipyi kolme vuotta, joskin oli kevätkauden 2020 lainalla Alankomaiden toisella sarjatasolla pelanneessa Excelsiorissa. Humphreys kuului kahdella jälkimmäisellä kaudellaan Excelsiorin vakiokokoonpanoon ja pelasi Belgian pääsarjassa kaikkiaan 55 ottelua. Kesällä 2022 hän siirtyi Rotherham Unitediin ja pelasi kaudella 2022–2023 mestaruussarjassa 38 ottelua, joissa hän oli 35 kertaa avauskokoonpanossa.
Cameron Humphreys Rotherham Unitedin vierasottelussa Norwich Cityä vastaan pääsiäismaanantaina 2023.
Humphreys pelasi Englannin alle 16-, alle 17-, alle 18- ja alle 19-vuotiaiden maajoukkueissa yhteensä noin 20 ottelua. Hän kuului Englannin joukkueeseen alle 17-vuotiaiden maailmanmestaruuskilpailuissa 2015 ja pelasi viimeisessä alkulohko-ottelussa Etelä-Koreaa vastaan täydet minuutit, mutta Englanti ei selviytynyt alkulohkostaan jatkoon.
Bohomoletsin kansallinen lääketieteellinen yliopisto

| Bohomoletsin  Kansallinen lääketieteellinen yliopisto> Національний медичний університет імені О. О. Богомольця |
| --- | --- |

Perustettu:  1841
Tyyppi:  kansallinen yliopisto
Rehtori:  Juri Kutšyn
Opiskelijoita:  yli 12 000
Sijainti:  Kiova,  Ukraina (50.4430°N, 30.5153°E)
Osoite:  Bulvar T. Ševtšenka 13, 01601 Kiova, Ukraina
Sivusto:  nmu.ua
Kansallinen lääketieteellinen yliopisto O. O. Bohomoletsin mukaan (NMU) eli Bohomoletsin kansallinen lääketieteellinen yliopisto (ukr. Національний медичний університет імені Олександра Олександровича Богомольця (НМУ імені О. О. Богомольця), Natsionalnyi meditšnyi universytet imeni O. O. Bohomoltsja (NMU imeni O. O. Bohomoltsja) on Ukrainan Kiovassa sijaitseva, perustamisajakseen syyskuun 1841 ilmoittava (opetustoiminnan aloitus) lääketieteellinen yliopisto.
Tsaari Nikolai I allekirjoitti aihetta koskevan määräyksen vuonna 1840. Vuonna 1841 perustettiin nykyään Kiovan kansallisena yliopistona tunnetun, aluksi Pyhän Vladimirin yliopistoksi nimetyn yliopiston lääketieteellinen laitos ja aloitettiin lääketieteellinen opetus. Tästä kasvoi lääketieteellinen tiedekunta. 1920 sen pohjalta perustettiin erillinen terveystieteen instituutti. Seuraavana vuonna tämä muutti nimensä Kiovan lääketieteelliseksi valtionakatemiaksi, tai Kiovan lääketieteelliseksi valtioninstituutiksi. Siitä kasvoi oma lääketieteellinen korkeakoulu ja yliopisto. Vuonna 1946 se nimettiin ukrainalaisen patofysiologin, Ukrainan tiedeakatemian johtajan O.O. Bohomoletsin (1881–1946) mukaan.  Kansalisen yliopiston aseman se sai 1995.
Bohomoletsin kansallinen lääketieteellinen yliopisto kuuluu maan arvostetuimpiin. Vuonna 2013 suoritetussa kahdensadan ukrainalaisen yliopiston vertailussa se pisteytettiin Ukrainan 5. parhaaksi yliopistoksi. Vuoden 2014 vastaavassa vertailussa se sijoittui 8. sijalle, jälleen parhaana lääketieteellisenä yliopistona maassaan. Yliopistoa käy yli 12 000 opiskelijaa.
Aiheesta muualla

TOP-10 VNZ Ukrajiny - Natsionalnyi meditšni universitet imeni O. O. Bohomoltsja (28.4.2010) (ukrainaksi) (euroosvita.net)
NMU:n kotisivusto (englanniksi)